มีอาการจุกบริเวณคอ ละคายคอ เรอบ่อยหายใจติดขัดจึกแน่นบริเวณคอ เป็นมาอาทิตย์แล้วเป็นโรคอะไรจะรักษาอย่างไรได้บ้าง
สวัสดีค่ะ อาการจุกที่บริเวณคอ เรอบ่อยๆ อาจจะเกิดจากการมีกรดไหลย้อนกระเพาะอาหารอักเสบหรือมีแผลในกระเพาะอาหาร เนื้องอกที่กระเพาะอาหารหรือหลอดอาหาร อาจทำให้จุกท้องเรื้อรัง กินได้น้อย น้ำหนักลด กลืนลำบาก หรือมีก้อนที่บริเวณลำคอเช่นก้อนไทรอยด์ ต่อมน้ำเหลืองโตผิดปกติ เป็นต้นการดูแลตนเองในเบื้องต้น ควรจะรับประทานอาหารในปริมาณที่พอดี ไม่มากจนเกินไป และไม่ควรเข้านอนทันทีหลังรับประทานอาหาร รับประทานอาหารอ่อนๆรสไม่จัดมาก งดชา กาแฟ การใช้ยาลดกรดควรอยู่ภายใต้การดูแลของแพทย์หากปรับพฤติกรรมแล้วอาการไม่ดีขึ้น มีแสบร้อนกลางอก เรอเปรี้ยว เจ็บแน่นหน้าอก กินได้น้อย ถ่ายดำ น้ำหนักลด ควรรีบไปพบแพทย์